கேள்வி: வெளிறிய பூனைப் பருந்து - நடத்தையும் சூழலியலும் பற்றி நீங்கள் என்ன அறிந்துள்ளீர்கள்?
பதில்: தனித்துக் காணப்படும் இவை தரையில் இருந்து சுமார் ஒரு மீட்டர் உயரத்தில் சுற்றி பறந்தபடி இருக்கும். மேடு பள்ளங்களுக்கு ஏற்ப தாழ்ந்தும் உயர்ந்தும் பறக்கும். ஏதாவது இரையைக் கண்டவுடன் அதனைக் காலால் பற்றி வயல் பரப்பிலோ, ஏரிக்கரையிலோ அமர்ந்து தின்னும். தரையில் அமரும் இவை மரங்களில் இவை விரும்பி அமர்வதில்லை. இதன் இந்தப் பழக்கத்தைக் கொண்டே இவற்றை அடையாளம் காணலாம். மற்ற பறவைகளுடன் சேர்ந்து உழுத நிலங்களிலோ, புல் வெளிகளி தரையிலேயே இரவு முழுவதும் கழிக்கும். சுமார் ஒரு மீட்டர் இடைவெளிவிட்டு ஒன்றுக்கொன்று நெருக்கமில்லாமல் இவை அமர்ந்திருப்பதைப் இரவில் பார்த்தால் புல் தூறுகள் முளைத்திருப்பதைப் போல தெரியும். வெளிறிய பூனைப் பருந்துகள் முதன்மையாக சிறிய பாலூட்டிகளையும் பறவைகளையும் வேட்டையாடுகின்றன. இவை வயல்களிலும் கரம்பைநிலத்திலும் தாழ்வாகப் பறந்து சென்று வேட்டையாடுகின்றன. இவற்றின் மற்ற உணவு ஆதாரங்களில் பெரிய பூச்சிகள் (பொதுவாக வெட்டுக்கிளிகள்), பல்லிகள், தவளைகள் போன்றவை அடங்கும். இந்த இனம் தரையில் புல் தூறுகளில் கூடு அமைக்கும். மூன்று முதல் ஆறு முட்டைகள் இடும். ஆனால் பொதுவாக நான்கு முதல் ஐந்து வெள்ளை நிற முட்டைகள் இடக்கூடும்.